Diari Oficial de la Generalitat Valenciana


Sumari del DOGV 8324, del 25-06-2018 (2018/5954)

Informe ambiental i territorial estratègic de la modificació puntual del Pla general d'ordenació urbana per a canvi de paràmetres d'edificabilitat i ocupació en la parcel·la dotacional educativa per a nou CEIP número 2. Expedient número 1155/2018.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5954


Data del document
:   14-06-2018

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * pla d'urbanisme
    * administració local

Informe ambiental i territorial estratègic de la modificació puntual del Pla general d'ordenació urbana per a canvi de paràmetres d'edificabilitat i ocupació en la parcel·la dotacional educativa per a nou CEIP número 2. Expedient número 1155/2018. [2018/5954]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'ha resolt publicar en el Diari Oficial de la Generalitat Valenciana l'informe ambiental i territorial estratègic emés amb caràcter previ a la modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2 (exp. 1155/2018), que literalment diu:  
  
«Resolució de l'Alcaldia Presidència. Informe ambiental i territorial estratègic de la modificació puntual per al canvi de paràmetres d'edificabilitat i ocupació en parcel·la dotacional educativa per a nou CEIP. Expedient 1155/2018.   
En data 04.06.2018 s'ha emés un informe per l'ETI i la TAG en el si de l'expedient d'avaluació ambiental i territorial estratègica per a escometre modificació puntual del Pla general de Castalla en el sentit següent:   
?A) Documentació  
La documentació objecte del present informe està integrada per document inicial estratègic per a la modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2 i per modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2.  
La referida documentació és conforme al que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
B) Planejament vigent  
El planejament municipal vigent és el Pla general de Castalla, aprovat definitivament el 25 de juliol de 2002, per la Comissió Territorial d'Urbanisme d'Alacant, publicat en el BOP de 8 de novembre de 2002. El dit planejament va ser sotmés a avaluació ambiental (exp. 185/01-AIA) va obtindre declaració d'impacte ambiental positiva amb condicionants el 8 de gener de 2002 (DOGV 25.04.1997).  
La modificació proposada afecta únicament els paràmetres d'edificabilitat i ocupació en una parcel·la qualificada com a equipament dotacional (rs-ED) educatiu cultural de la xarxa secundària d'ordenació detallada, sense modificar la resta de paràmetres urbanístics establits pel Pla general d'ordenació urbana.   
C) Modificació puntual: objecte i justificació  
L'objecte d'aquest expedient consisteix en la tramitació d'una modificació puntual que té com a finalitat el canvi dels de paràmetres d'edificabilitat i ocupació, en una parcel·la situada al sud del centre urbà de Castalla, entre els carrers de Planisses, del Maigmó, dels Planets i del Revolcador, qualificada com a equipament dotacional (rs-ED) educatiu cultural de la xarxa secundària d'ordenació detallada, on està prevista la construcció d'un nou centre d'Educació Infantil i Primària (CEIP núm. 2). Els aspectes afectats seran, únicament, els relacionats amb els paràmetres d'edificabilitat i ocupació establits en el pla per a la dita parcel·la.   
La motivació per a la present modificació és la sol·licitud de la Conselleria d'Educació, en la seua anàlisi de viabilitat tècnica de la parcel·la, per a incrementar el seu coeficient d'edificabilitat a 1,00 m2/m2 i el seu coeficient d'ocupació al 50% segons l'article 11 €normes urbanístiques- del Decret 104/2014, del Consell, pel qual s'aprova la norma tècnica en matèria de reserves dotacionals educatives, que estableix les condicions d'edificabilitat que han de complir les parcel·les que alberguen centres públics.  
D) Característiques de la modificació puntual  
D.1) Àmbit d'actuació  
L'àmbit de la modificació que es pretén està delimitat en el pla d'ordenació detallada 3.2 del PGOU de Castalla amb la qualificació d'equipament dotacional (rs-ED) educatiu cultural de la xarxa secundària.   
D.2) Canvi del paràmetres i característiques de la modificació proposada  
La modificació proposada afecta únicament la parcel·la referida, sense modificar la resta de reglamentació urbanística establida pel Pla general d'ordenació urbana de Castalla de 8 de novembre de 2002. La modificació puntual tampoc conté determinacions pròpies de planejament de rang superior ni contradiu aquelles que estan directament sobre ell.  
Així, les alternatives que la modificació proposada planteja respecte de la situació actual són:  
- Canvi dels paràmetres d'edificabilitat i ocupació establits en el pla per a la dita parcel·la per mitjà de l'increment del seu coeficient d'edificabilitat a 1,00 m2 i el seu coeficient d'ocupació al 50%.  
D.3) Desenvolupament previsible del pla o programa  
No s'alteren les previsions de desenvolpament del Pla general de Castalla, que estan recollides en el títol II Desenvolupament i execució del Pla general, i en el que es contemplen, segons l'article 2.4, els instruments per a la modificació del propi pla. En tot cas, una vegada aprovada la modificació puntual proposada, es preveu el desenvolupament del projecte corresponent per a la construcció del nou CEIP núm. 2 i la seua destinació per a un ús educatiu.  
D.4) Incardinació en l'Estratègia Territorial de la Comunitat Valenciana  
El planejament que es pretén modificar té per objecte el canvi dels paràmetres d'edificabilitat i ocupació de la parcel·la de l'equipament dotacional educatiu de la xarxa secundària situat entre els carrers de Planisses, del Maigmó, dels Planets i del Revolcador, per a incrementar el seu coeficient d'edificabilitat a 1,00 m2/m2 i el seu coeficient d'ocupació al 50% segons la sol·licitud de la Conselleria d'Educació d'acord a l'article 11 €normes urbanístiques- del Decret 104/2014, de 4 de juliol, del Consell, pel qual s'aprova la norma tècnica en matèria de reserves dotacionals educatives, que estableix les condicions d'edificabilitat que han de complir les parcel·les que alberguen centres públics. Per tant, es considera integrada en les previsions de l'Estratègia Territorial de la Comunitat Valenciana.  
E) Consultes  
Per part d'aquest ajuntament, el qual ostenta la condició d'òrgan promotor i òrgan ambiental i territorial, de conformitat amb l'article 48.c.1 de la LOTUP, a l'afectar la proposta plantejada únicament i exclusivament l'ordenació detallada del sòl urbà, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i persones interessades, per un termini de 20 dies hàbils:  
  
  
Administració pública consultada Consulta Informe  
1 Servei Territorial d'Alacant de la Conselleria d'Educació, Investigació, Cultura i Esport 16.06.2016 No s'ha emés informe en el termini de consultes concedit.  
2 Servei Territorial d'Alacant de la Conselleria de Medi Ambient, Territori i Infraestructures 25.04.2018 No s'ha emés informe en el termini de consultes concedit.  
  
  
F) Identificació i valoració de possibles efectes adversos sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades a què es refereixen els articles 48.d) i 51.1 de la LOTUP.  
La modificació de planejament que es pretén afecta únicament el canvi dels paràmetres d'edificabilitat i ocupació de la parcel·la de l'equipament dotacional referit i no suposa cap variació respecte de les determinacions urbanístiques vigents ni alteració significativa de l'estructura territorial prevista. Tampoc afecta altres plans o programes vigents, no és susceptible de generar problemes ambientals diferents dels ja previstos, no afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la Llei 5/2014, de 25 de juliol, de la Generalitat, es considera que no té efectes significatius sobre el medi ambient, i pot resoldre's la seua avaluació ambiental i territorial estratègica pel procediment simplificat.  
  
No hi ha afecció al Patrimoni Cultural en cap de les seues manifestacions, per la qual cosa s'emet un informe favorable als efectes patrimonials previstos en l'article 11 de la Llei 4/1998, d'11 de juny, del patrimoni cultural valencià.  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
H) Justificació per a l'aplicació del procediment simplificat d'avaluació ambiental i territorial estratègica  
La modificació de planejament que es pretén afecta únicament el canvi dels paràmetres d'edificabilitat i ocupació de la parcel·la de l'equipament dotacional referit i no suposa cap variació respecte de les determinacions urbanístiques vigents ni alteració significativa de l'estructura territorial prevista. Tampoc s'afecta altres plans o programes vigents, no és susceptible de generar problemes ambientals diferents dels ja previstos, no afecta elements del patrimoni natural o cultural i no incompleix les determinacions legals vigents de qualsevol altra àrea afectada que poguera trobar-se sotmesa a algun tipus de protecció.  
  
Per tant, d'acord amb els criteris de l'annex VIII de la LOTUP, es considera que no té efectes significatius sobre el medi ambient, i podrà resoldre's la seua avaluació ambiental i territorial estratègica per procediment simplificat.   
I) Òrgan competent  
Segons disposa l'article 48.c) de la LOTUP, en la modificació operada per la Llei 10/2015, de 29 de desembre, de mesures fiscals, de gestió administrativa i financera i d'organització de la Generalitat, - L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els casos següents:- resultant d'aplicació al present supòsit l'apartat 1 referit ?als instruments de planejament urbanístic que afecten únicament i exclusivament l'ordenació detallada del sòl urbà definida en la present llei?.   
  
Ja que no es concreta quin òrgan municipal és el competent per a realitzar l'avaluació ambiental i territorial estratègica en el si de l'Ajuntament, resulta d'aplicació el que disposa l'article 21.1.s) de la Llei 7/1985, de 2 d'abril, reguladora de les bases del règim local (LRBRL), segons el qual la dita competència li correspondria a l'alcalde president.   
  
J) Conclusions  
Analitzada la proposta de modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2, cal considerar que la dita actuació quedaria emmarcada en l'article 46.3 de la LOTUP per considerar que es tracta d'una modificació menor del Pla general de Castalla.  
  
Per això, segons establix l'article 51.2.b) de la LOTUP, d'acord amb els criteris de l'annex VIII de la dita llei, la proposta de modificació puntual del Pla general de Castalla plantejada no té incidència significativa en el model territorial del dit municipi, no produeix increment significatiu en el consum de recursos; no suposa afecció sobre elements del patrimoni natural i cultural i, tenint en compte les consultes realitzades, es pot concloure que el procediment d'avaluació simplificada és prou per a determinar que la proposta de modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2 no presenta efectes significatius sobre el medi ambient.  
  
D'acord amb l'anterior, s'informa:  
Que és procedent emetre un informe ambiental i territorial estratègic favorable, en el procediment simplificat d'avaluació ambiental i territorial estratègica de la modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual del Pla general d'acord amb la seua normativa específica.  
Ja que la modificació que ens ocupa simplement persegueix modificar els paràmetres d'edificabilitat i ocupació de la parcel·la de l'equipament dotacional referit i no suposa cap variació respecte de les determinacions urbanístiques vigents ni alteració significativa de l'estructura territorial prevista, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la LOTUP, al no implicar la proposta pretesa cap incidència en aspectes físics ni en el paisatge actual.   
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de la modificació puntual del PGOU de Castalla per a canvi de paràmetres d'edificabilitat i ocupació en parcel·la dotacional educativa per a nou CEIP núm. 2 en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.-  
De conformitat amb el que disposa l??article 48.c), 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana (LOTUP) i l'article 21.1.s) de la Llei 7/1985, de 2 d'abril, reguladora de les bases del règim local (LRBRL), per mitjà del present edicte resolc:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual del PGOU de Castalla per al canvi de paràmetres d'edificabilitat i ocupació en parcel·la dotacional educativa per a nou CEIP núm. 2.  
Segon. Continuar la tramitació de la modificació puntual del Pla general d'acord amb la seua normativa específica.  
Tercer. Publicar el present informe en el Diari Oficial de la Generalitat Valenciana, d'acord amb el que disposa l'article 51.7 de la LOTUP.»  
  
Cosa que es fa pública en compliment del que disposa l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Castalla, 14 de juny de 2018.- L'alcalde president: Antonio Bernabeu Bernabeu.